**Outokummun kaupunki/ kaupunkirakennepalvelut**

**Kiinteistö Oy Kummun Kodit**

Hovilankatu 2

83500 Outokumpu

TARJOUSPYYNTÖ: Lumityötarjoukset lokakuu 2025- 30.4.2027 + optio 1-vuotta

Outokummun kaupungin kaupunkirakennepalvelut sekä KOy Kummun Kodit pyytävät tarjoustanne yksikköhinnoin ja tuntiveloitustyönä suoritettavista talvihoitotöistä kiinteistöillä ja niihin mahdollisesti johtavilla ajoväylillä. Tarjouskohteissa on myös muutamia Jätekukko Oy:n ylläpitämiä kohteita. Tämä tarjouskilpailu koskee lumien aurausurakoita, lisäksi muille tehtäville kysytään hintoja, joita tilaajalla on oikeus tehdä myös omana työnä.

Tarjous voi käsittää yhden tai useampia koneita. Jokaiselle alueelle vaaditaan vähintäänkin yksi koneyksikkö. Edullisin vertailuhinta €/krt. voittaa ko. alueen. Jokainen alue vaatii eri koneyksikön. Voit tarjota samallakin koneella (yhdellä koneyksiköllä) jokaista aluetta, mutta saat aurattavaksesi yhden alueen, jossa sinulla on alin hinta

Sopimus sisältää kaksi aurauskautta + yhden optiokauden. Aurauskaudelle 2026-2027, sekä mahdollisellle optiovuodelle hintaa tarkistetaan edellisvuoden syyskuun indeksin (maarakennuskustannusindeksin kohta ylläpito yhteensä 2015=100 mukaan. Syyskuu 2024=121,93). Kaudelle 2026- 2027 verrataan syyskuun 2024/2025 pistelukujen muutosta. Aurausalueet voivat muuttua sopimuskautena, muutoksista neuvotellaan ko. alueen urakoitsijan kanssa ja veloituksessa tai hyvityksessä noudatetaan samalle alueelle annettua yksikköhintaa.

Tarjouksien tulee olla arvonlisäverottomia nettohintoja. Urakoitsijoiden valinta tehdään annetun hinnan perusteella. Urakoitsija tarjoaa liitteessä määritetyistä kokonaisuuksista eri aurausalueesta aluekokonaisuuden pyydetyn yksikköhinnan mukaan. Tarjoukset on ilmoitettava liitteenä olevalla lomakkeella. Tarjouksen esittäminen muulla kuin liitteenä olevalla lomakkeella johtaa tarjouksen hylkäämiseen. Tarjous hylätään, jos tarjouspyynnössä esitetyt vaatimukset eivät täyty tai jos tarjous ei muilta osin vastaa tarjouspyyntöä tai jos tarjous saapuu myöhässä. Kaikista koneista on täytettävä oma tietolomake. Tarjouksen on oltava voimassa 3 kuukautta tarjouksen viimeisestä jättöpäivästä. Urakoitsijan valinnasta ilmoitetaan kaikille tarjoajille sähköpostitse.

Urakoitsijan Luottokelpoisuus tarkistetaan tarjousten avausvaiheessa, luottohäiriömerkintä johtaa tarjouksen automaattiseen hylkäämiseen.

Koneet, joita tarjotaan, tulee esittää tilaajalle ennen aurauskauden aloitusta kuitenkin viimeistään 31.10.2025 mennessä, muutoin esitetty tarjous hylätään kyseisen koneen tai kuljetusvälineen osalta koko pyydetyltä tarjouskaudelta.

Kone – ja kuljetuskalustonon täytettävä työturvallisuuslain mukaiset vaatimukset. Tilaajalla on oikeus tarkistaa kone varusteineen ja laitteineen milloin tahansa työmaalla työturvallisuusmääräysten toteamiseksi.

Kesken sopimuskauden koneen saa vaihtaa uudempaan. Koneen uusiminen ei vaikuta annettuun tuntihintaan.

Sopimuskauden aikana tilaajalla on mahdollisuus vaatia tilaajan mahdollisesti kustannuksellaan hankkimien kulunvalvonta/paikannuslaitteiden käyttöönottoa urakoitsijan koneissa. Sen jälkeen, jos kulunvalvontalaiteet otetaan käyttöön, suoritteet maksetaan kulunvalvontalaitteen antamien tietojen perusteella.

Kuljettajilta vaaditaan ennen töiden aloittamista Tieturva I-koulutus tai vastaava.

Urakoitsijan on liitettävä tarjoukseensa seuraavat asiakirjat:

Tilaajavastuulain mukaiset todistukset:

* Ilmoitus eläkevakuutusmaksujen suorittamisesta
* kaupparekisteriote
* selvitys siitä, että yritys on merkitty ennakkoperintärekisteriin ja työnantajarekisteriin sekä arvonlisävelvollisten rekisteriin
* todistus verojen maksamisesta tai verovelkatodistus tai selvitys siitä, että verovelkaa koskeva maksusuunnitelma on tehty
* todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkemaksuja koskeva maksusopimus on tehty
* selvitys työhön sovellettavista työehtosopimuksesta tai keskeisistä työehdoista
* Selvitys työterveyshuollon järjestämisestä ja tapaturmavakuutustodistus

Toimitettavat todistukset eivät saa olla kolmea (3) kuukautta vanhempia tarjousten viimeisestä jättöpäivästä laskettuna. Mikäli tilaajavastuulain mukaiset tiedot löytyvät Vastuu groupin tilaajavastuu-palvelusta niin selvityksiä ei tarvitse erikseen esittää, vaan riittää, että tarjouksessa on siitä maininta. Jos sivustossa olevat tiedot ovat puutteelliset, tulee näiltä kohdin esittää selvitys.

Laskutus ja maksuehto

Maksuehto on 21 pv netto. Viivästyskorko on enintään korkolain mukainen.

Laskutus tapahtuu kahden viikon välein tai **viimeistään kerran kuukaudessa** tehtyjen tuntien tai suoritteiden ja sopimuksen mukaisten yksikköhintojen mukaan. Selvitys työsuoritteista on laitettava laskun liitteeksi. Laskuihin ei saa lisätä tai sisällyttää laskutuslisää, tilinhoitomaksuja tai muita vastaavia kustannuksia. Kaikissa laskuissa tulee olla tilaajan yhteyshenkilön ja yksikön nimi.

Kaupunkirakennepalveluille sekä KOY Kummun Kodeille että Jätekukko Oy:lle tehtävien töiden laskut osoitetaan suoraan ko. tahoille. Laskut jaetaan kohteittain, esim. kiinteistöille kuuluvat laskut laskutetaan erikseen aluekohtaisesti. Laskutuksen jakamisesta ohjeistetaan tarkemmin valittuja urakoitsijoita.

Kohteita saatetaan myydä, purkaa / tai jättää kylmäksi sopimuskauden aikana. Tällöin ko. kohteet poistuvat aurattavien kohteiden listalta ko. alueelta ja vähentävät em. poistuvan nelimäärän suhteessa aurausalueen kokoa ja aurauksen kertahintaa.

Maksuperusteena on aurattavaan neliömäärään tai ilmoitettuun yksikkömäärään perustuva urakkahinta. Lumien siirtotöistä tai poiskuljetuksesta sovitaan erikseen, työn tilaajalla on oikeus suorittaa siirto ja pois kuljetus/lastaus töitä myös omalla kalustolla. Urakoitsijan on pidettävä aurauskerroista ajopäiväkirjaa.

Vastuu

Urakoitsija vastaa tilaajalle aiheutuneista vahingoista ja haitoista~~.~~

Mikäli auraaja on aurauksellaan aiheuttanut vahinkoa urakka-alueellaan (kiinteistön/pihan rakenteille, pidätetään viimeinen aurauslasku siihen saakka, kunnes auraaja on korjannut aiheuttamansa vahingon. Aurausvaurioiden- ja jälkien korjaus tulee tehdä valmiiksi 15.5 mennessä. Vauriot on korjattava vastaavaan kuntoon kuin vaurioalue oli ennen vaurion syntymistä. Mikäli vaurioita ei ole korjattu 15.5 mennessä suorittaa tilaaja korjauksen parhaaksi katsomallaan tavalla, nämä korjauskustannukset korvaa vaurion aiheuttanut urakoitsija tilaajan lähettämän laskun mukaisesti. Urakoitsija vastaa vahingonkorvauslain mukaisesti kolmannelle aiheutuneista vahingoista, jotka osoitetaan aiheutuneen yrittäjän huolimattomuudesta.

Urakoitsijalla tulee olla koko sopimuskauden voimassa oleva henkilö- sekä aineelliset vahingontapaukset kattava yritystoiminnan vastuuvakuutus. Oikeaksi todistettu kopio vastuuvakuutuksesta tulee luovuttaa tilaajalle sopimuksen allekirjoittamisen yhteydessä.

Sopimusmenettely ja hankinnassa noudatettavat asiakirjat

Hankinnasta tehdään kirjallinen sopimus, kun hankintapäätös on saanut lain voiman.

Hankinnassa noudatettavat asiakirjat tärkeysjärjestyksessä:

 1. hankintasopimus

 2. tarjouspyyntö liitteineen

 3. kone- ja kuljetuspalvelujen hankinnan yleiset ehdot KE 2008

 4. tarjous liitteineen

Tarjousasiakirjojen julkisuus

Hankintapäätös ja sen liitteet ovat julkisia päätöksen allekirjoituksen jälkeen. Muut hankinta-asiakirjat ovat julkisia sopimuksen tekemisen jälkeen. Tarjoajalla on oikeus saada tieto hankinta-asiakirjoista päätöksen tekemisen jälkeen. Urakoitsijan valinnasta ilmoitetaan sähköpostitse.

Jos tarjoajan mielestä jokin osa tarjousta sisältää liikesalaisuuksia, tarjoajan on ilmoitettava nämä tiedot erillisellä liitteellä. Hinta ei ole liikesalaisuus.

Erimielisyyksien ratkaiseminen

Osapuolet pyrkivät ensisijaisesti keskinäisin neuvotteluin ratkaisemaan mahdolliset erimielisyydet.

Ellei yksimielisyyteen päästä, tämän tarjouspyynnön kohdetta koskevat erimielisyydet ratkaistaan palvelun tilaajan kotipaikkakunnan käräjäoikeudessa.

Lisätiedot

**Lisäkysymykset sekä kilpailuun osallistumisilmoitus on lähetettävä sähköpostitse 4.9.2025 klo 11.00 mennessä.** Kysymyksiin vastataan 5.9.2025 klo 15.00 mennessä. **Kysymykset ja osallistumisilmoitus tulee lähettää osoitteella** **kirjaamo@outokummunkaupunki.fi****.** Vaikka ei olisi lisää kysyttävää tulee osallistumisilmoitus lähettää, jotta saatte käyttöönne muiden esittämien lisäkysymyksien vastaukset.

Tarjouksen antaminen

Tarjoukset on annettava seuraavasti:

* + - Tarjous jätetään sähköpostitse soitteeseen: Kirjaamo@outokummunkaupunki.fi
		- Otsikoksi: “lumityötarjous”
		- Tarjoukset on oltava perillä viimeistään **15.9.2025 klo. 12.00** mennessä.
		- Tarjous on sitova ja tulee laatia Suomen kielellä.

HUOM. Tarjous tulee tehdä annetulle tarjouslomakkeelle, muutoin tehty tarjous hylätään. Myöhässä tulleita tarjouksia ei avata eikä huomioida kilpailutuksessa.

Lisätietoja:

Kiinteistöpäällikkö: Petri Blomberg, kaupungin kohteet puh. 0447 559 368 (1.9 alk)

Kaupunkirakennejohtaja: Jarkko Karvonen kaupungin kohteet puh. 0447 559 330

Isännöitsijä: Mervi Kolehmainen KOy Kummun kodit,puh.050 599 3836

Toimitusjohtaja: Tuomo Roivas KOy Kummun kodit, puh. 045 867 2481

LIITTEET:

* + - Liite: lumityökoneiden vaatimukset ja tehtävät
		- Liite: aurauskohteet (luettelo ja pinta-alat)
		- Liite: hintatarjouslomake
		- Liite: tiedot koneista